У Вікіпедыі ёсць артыкулы пра іншых асоб з прозвішчам Казлова.
**Анка Упала** (сапр.: *Алена Уладзіміраўна Казлова*; нар. 14 сакавіка 1981, Магілёў) — беларуская пісьменніца, перакладчыца (з англійскай, фінскай і шведскай моў).

Біяграфія
---------

Скончыла факультэт замежных моў Магілёўскага дзяржаўнага ўніверсітэта. Жыве ў Мінску. У 2013—2018 гадах каардынатарка Школы маладога пісьменніка пры Саюзе беларускіх пісьменнікаў.

Творчасць
---------

Аўтарка кнігі кароткай прозы і вершаў «*Дрэва энталіпт*» (2012, выдавецтва «Логвінаў»), першай у серыі дэбютных кніг Саюза беларускіх пісьменнікаў «Пункт адліку», і аўтабіяграфічнага рамана «*На заснежаны востраў*» (2017, 2018, выдавецтва «Янушкевіч») пра час, пражыты ў Швецыі. Як публіцыстка пісала ў асноўным на тэмы гендара, мовы і жаночых праў, выступала з серыяй тэкстаў на Радыё Свабода, асобнымі артыкуламі ў часопісе ПрайдзіСвет і на сайце budzma.by.

Апавяданні, вершы і пераклады публікаваліся ў анталогіі «*Святая праўда і іншыя казкі*» (2009), магілёўскім перыядычным друку, літаратурных часопісах «Тэксты», «Дзеяслоў», «Тэрмапілы», «Arche», газеце «Літаратурная Беларусь», шведскай анталогіі перакладаў сучаснай беларускай літаратуры «*Беларусь — літаратурнае падарожжа*» (Стакгольм, 2011). 

  

Пасля публікацыі папяровага выдання рамана «На заснежаны востраў» на кнігу выйшла рэцэнзія Інгі-Ліны Ліндквіст у найбуйнейшай газеце Скандынавіі «Афтонбладэт». У рэцэнзіі гаворыцца:

> «Усё робіцца свежым, быццам паніклыя цюльпаны ў ледзяной вадзе. Прыгарады, электрычкі, пешаходныя вуліцы апісаныя з інтэнсіўнасцю і меланхоліяй беларускай мовы, якой рэдка выпадае магчымасць выявіць усю сваю магутнасць». «Анка Упала закранае тэмы, якія прыцягваюць маладых чытачоў: міграцыя, выклікі глабальнага свету, фемінізм і пошук ідэнтычнасці ў іншай краіне».
> 
>

Кнігі
-----

«На заснежаны востраў» *аўтабіяграфічны раман*, 2018, выдавецтва «Янушкевіч»; 2017, kniharnia.by

«Дрэва энталіпт» *зборнік кароткай прозы і вершаў*, 2012, выдавецтва «Логвінаў»

Пераклады
---------

* Астрыд Ліндгрэн «Пiпi Доўгая Панчоха ў Ціхім акіяне», «Папуры», 2021, п*ераклад са шведскай*
* Астрыд Ліндгрэн «Пiпi Доўгая Панчоха падымаецца на борт», «Папуры», 2020, *пераклад са шведскай*
* Астрыд Ліндгрэн «Пiпi Доўгая Панчоха», «Папуры», 2020, *пераклад са шведскай*
* Сціна Джэксан, «Срэбная дарога», «Янушкевіч», 2020, *пераклад са шведскай*
* Ціма Парвела, «Эла і сябры 2», «Мастацкая літаратура», 2019, *пераклад з фінскай*
* Ціма Парвела, «Эла і сябры», «Мастацкая літаратура», 2017, *пераклад з фінскай*
* Артур Конан Дойл, апавяданні «Срэбны месяц», «Глорыя Скот» для кнігі «Нататкі пра Шэрлака Холмса», «Кнігазбор», 2015, п*ераклад з англійскай*
* Артур Конан Дойл, апавяданні «Саюз рудых», «Чалавек з выкручанай губой» для кнігі «Прыгоды Шэрлака Холмса», «Кнігазбор», 2014, *пераклад з англійскай*
* Сакі, «Адчыненае акно», апавяданне, для зборніка містычнага апавядання «Вусцішны пакой», «Кнігазбор», 2013, *пераклад з англійскай*

  

Са старабеларускай пераклала на трасянку «Прамову Мялешкі».

Узнагароды
----------

Пераможца літаратурнага Конкурсу імя Данііла Хармса (Санкт-Пецярбург, 2007), фіналістка конкурсу маладых літаратараў імя Карласа Шэрмана (Мінск, 2009), дыпламантка (шорт-ліст) прэміі «Дэбют» імя Максіма Багдановіча ў намінацыі «Проза» (2011) за часопісную публікацыю і (2018) у намінацыі «Пераклад» за пераклад з фінскай мовы кнігі для дзяцей Цімы Парвелы «Эла і сябры» (2017, выдавецтва «Мастацкая літаратура»).

Раман «На заснежаны востраў» увайшоў у шорт-ліст Прэміі Гедройца (2018). У пісьменніцкім галасаванні «Кніга году» (2018) кніга заняла трэцяе месца.

Стыпендыятка фонду культуры Artica Svalbard (в. Шпіцберген), 2019, намінаваная як пісьменніца нарвежскім ПЭН-цэнтрам.

Зноскі
------

1. ↑  СБП, Анка Упала, Anka Upala Архівавана 26 лютага 2021.
2. ↑  Анка Упала. Дрэва энталіпт Архівавана 23 студзеня 2021.
3. ↑  На заснежаны востраў **(нявызн.)**(недаступная спасылка). Архівавана з першакрыніцы 22 студзеня 2021. Праверана 12 студзеня 2020.
4. ↑  Sverige får nytt liv — på belarusiska
5. ↑  Рэч Мялешкі, кашталяна Смаленскага, на засяданіі правіцельства ў Варшаве ў 1589 гаду
6. ↑  articasvalbard.no Архівавана 12 студзеня 2020.

Спасылкі
--------

* Бязьвіз для адзіноты. Наста Грышчук пра кнігу Анкі Ўпалы «На засьнежаны востраў»
* Мы ўсе — адно возера
* Чытачка Ўпала: У культурным жыцьці вецер магутна дзьме аўтару ў сьпіну і аўтарцы ў твар
* Анка Упала і ўцёкі на заснежаны востраў
* «На заснежаны востраў»: кніга як танга
* «На заснежаны востраў». Путешествие в мир других и самой себя Архівавана 23 кастрычніка 2018.
* «На заснежаны востраў»: нічога лішняга, нічога фальшывага, нічога надрыўнага, нічога велічнага да разрыву аорты
* Анка Упала ў перадачы «Дыялогі пра культуру», вядучая: Наталля Сіротка Анка Упала «Дыялогі пра культуру» з Сяргеем Пукстам. Канал «Культура» Беларускага радыё
* Старонка на Літаратурным радыё Архівавана 14 ліпеня 2014.
* Sverige får nytt liv — på belarusiska

|  |  |
| --- | --- |
| ⚙️   Нарматыўны кантроль | GND: 1031900225 · NKC: js20191047039, js20191047040 · VIAF: 296864474 |